Die dorp is afgebrand en die stamme het die Schoemansdallers agterna gesit toe hulle suidwaarts gevlug het. Dit is op dié vlugtog wat Anna se pa dood is. Haar stiefma het die kinders veilig tot in Pretoria gekry.
“Sy was ’n haastige vrou van geaardheid en ’n uithaler plannemaker. Sy besit ’n vaste, deurdrywende wil. As sy eenmaal op iets besluit het wat moes uitgevoer word, kon niks haar stuit nie. En sy was gasvry en liefdevol. Vir siekes en minder bevoorregtes was sy ’n ware weldoenster.”